title: 2012/710/EU: Odluka Vijeća od 13. studenoga 2012. o pokretanju automatizirane razmjene daktiloskopskih podataka u Estoniji

text:
290                   HR                               Službeni list Europske unije                                               19/Sv. 16
32012D0710
20.11.2012.                                        SLUŽBENI LIST EUROPSKE UNIJE                                                  L 321/61
                                                           ODLUKA VIJEĆA
                                                        od 13. studenoga 2012.
                               o pokretanju automatizirane razmjene daktiloskopskih podataka u Estoniji
                                                             (2012/710/EU)
VIJEĆE EUROPSKE UNIJE,                                                          razmjenu podataka i na njega država članica mora odgo
                                                                                voriti čim procijeni da ispunjava preduvjete za razmjenu
uzimajući u obzir Odluku Vijeća 2008/615/PUP od 23. lipnja                      podataka u odgovarajućoj kategoriji podataka.
2008. o produbljivanju prekogranične suradnje, posebno u
suzbijanju terorizma i prekograničnog kriminala (1), a posebno           (5)    Estonija je ispunila upitnik o zaštiti podataka i upitnik o
njezin članak 25.,                                                              razmjeni daktiloskopskih podataka.
uzimajući u obzir Odluku Vijeća 2008/616/PUP od 23. lipnja               (6)    Estonija je provela uspješan pokus s Austrijom.
2008. o provedbi Odluke 2008/615/PUP (2), a posebno njezin
članak 20. i poglavlje 4. Priloga navedenoj Odluci,                      (7)    U Estoniji je obavljen ocjenjivački posjet o kojem je
                                                                                austrijski ocjenjivački tim sastavio izvješće koje je
                                                                                dostavio nadležnoj radnoj skupini Vijeća.
budući da:
                                                                         (8)    Vijeću je predstavljeno cjelokupno izvješće o ocjeni koje
(1)     U skladu s Protokolom o prijelaznim odredbama koji je                   sadrži sažetak rezultata upitnika, ocjenjivačkog posjeta i
        priložen Ugovoru o Europskoj uniji, Ugovoru o funkcio                  pokusa o razmjeni daktiloskopskih podataka,
        niranju Europske unije i Ugovoru o osnivanju Europske
        zajednice za atomsku energiju, akti institucija, tijelâ,         DONIJELO JE OVU ODLUKU:
        uredâ i agencija Unije doneseni prije stupanja Ugovora
        iz Lisabona na snagu zadržavaju svoje pravne učinke dok                                       Članak 1.
        ne budu stavljeni izvan snage, poništeni ili izmijenjeni
        provedbom Ugovorâ.                                               Estonija je za potrebe automatiziranog pretraživanja i usporedbe
                                                                         daktiloskopskih podataka u potpunosti provela opće odredbe o
(2)     U skladu s time, primjenjuje se članak 25. Odluke                razmjeni podataka iz poglavlja 6. Odluke 2008/615/PUP te ima
        2008/615/PUP i Vijeće mora jednoglasno odlučiti jesu             pravo primati i dostavljati osobne podatke u skladu s
        li države članice provele odredbe poglavlja 6. navedene          člankom 9. navedene Odluke, od dana stupanja na snagu ove
        Odluke.                                                          Odluke.
(3)     Člankom 20. Odluke 2008/616/PUP predviđeno je da se                                           Članak 2.
        odluke iz članka 25. stavka 2. Odluke 2008/615/PUP               Ova Odluka stupa na snagu na dan donošenja.
        moraju donositi na temelju izvješća o ocjeni koje se
        temelji na upitniku. U vezi s automatiziranom
        razmjenom podataka u skladu s poglavljem 2. Odluke
        2008/615/PUP, izvješće o ocjeni mora se temeljiti na             Sastavljeno u Bruxellesu 13. studenoga 2012.
        ocjenjivačkom posjetu i pokusu.
                                                                                Za Vijeće
(4)     U skladu s poglavljem 4. točkom 1.1. Priloga Odluci
        2008/616/PUP, upitnik koji je izradila nadležna radna                                                   Predsjednik
        skupina Vijeća odnosi se na svaku automatiziranu                                                       V. SHIARLY
(1) SL L 210, 6.8.2008., str. 1.
(2) SL L 210, 6.8.2008., str. 12.


title: 89/330/EEZ: Odluka Vijeća od 13. ožujka 1989. o sklapanju drugog Dodatnog protokola uz Sporazum između Europske ekonomske zajednice i Republike Islanda nakon pristupanja Kraljevine Španjolske i Portugalske Republike Zajednici

text:
               02/Sv. 022

               HR

               Službeni list Europske unije

               60

         31989D0330

               L 136/9

               SLUŽBENI LIST EUROPSKE UNIJE

               13.03.1989.

      ODLUKA VIJEĆA

   od 13. ožujka 1989.
   o sklapanju drugog Dodatnog protokola uz Sporazum između Europske ekonomske zajednice i Republike Islanda nakon pristupanja Kraljevine Španjolske i Portugalske Republike Zajednici
   (89/330/EEZ)
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice, a posebno njegov članak 113.,
   uzimajući u obzir preporuku Komisije,
   budući da je Uredbom (EEZ) br. 839/88 (1) naplata uvoznih carina koje Zajednica desetorice primjenjuje na određene proizvode koji se uvoze iz Španjolske i Portugala u potpunosti suspendirana kada su predmetne carine pale na razinu od 2 % ili niže;
   budući da je potrebno sklopiti drugi Dodatni protokol uz Sporazum između Europske ekonomske zajednice i Republike Islanda (2), potpisan u Bruxellesu 22. srpnja 1972., kako bi se predvidjela potpuna suspenzija carina na proizvode obuhvaćene Sporazumom koji se iz Španjolske uvoze na Island, kada predmetne carine padnu na 2 % ili niže,
   ODLUČILO JE:
   Članak 1.
   Drugi Dodatni protokol uz Sporazum između Europske ekonomske zajednice i Republike Islanda nakon pristupanja Kraljevine Španjolske i Portugalske Republike Zajednici odobrava se u ime Zajednice.
   Tekst Protokola priložen je ovoj Odluci.
   Članak 2.
   Predsjednik Vijeća izdaje obavijest kako je previđeno u članku 3. Protokola (3).
   Članak 3.
   Ova Odluka stupa na snagu sljedećeg dana od dana objave u Službenom listu Europskih zajednica.

      Sastavljeno u Bruxellesu 13. ožujka 1989.

            Za Vijeće

            Predsjednik

         C. SOLCHAGA CATALAN

      (1)  SL L 87, 31.3.1988., str. 1.

      (2)  SL L 301, 31.12.1972., str. 2.

      (3)  Glavno tajništvo Vijeća objavit će dan stupanja Protokola na snagu u Službenom listu Europskih zajednica.


title: 2006/611/EZ: Odluka predstavnika vlada država članica, koji su se sastali u Vijeću od 10. travnja 2006. o privremenoj primjeni Unutarnjeg sporazuma kojim se zamjenjuje Unutarnji sporazum od 18. rujna 2000. o potrebnim mjerama i postupcima za provedbu Sporazuma o partnerstvu AKP-EZ-a

text:
               11/Sv. 121

               HR

               Službeni list Europske unije

               117

         42006D0611

               L 247/46

               SLUŽBENI LIST EUROPSKE UNIJE

         ODLUKA PREDSTAVNIKA VLADA DRŽAVA ČLANICA, KOJI SU SE SASTALI U VIJEĆU
   od 10. travnja 2006.
   o privremenoj primjeni Unutarnjeg sporazuma kojim se zamjenjuje Unutarnji sporazum od 18. rujna 2000. o potrebnim mjerama i postupcima za provedbu Sporazuma o partnerstvu AKP-EZ-a
   (2006/611/EZ)
   PREDSTAVNICI VLADA DRŽAVA ČLANICA EUROPSKE ZAJEDNICE, KOJI SU SE SASTALI U VIJEĆU,
   uzimajući u obzir Ugovor o osnivanju Europske zajednice,
   uzimajući u obzir Sporazum o partnerstvu AKP-EZ-a potpisan u Cotonou (Benin) 23. lipnja 2000. (dalje u tekstu: „Sporazum AKP-EZ-a”), kako je izmijenjen Sporazumom potpisanim u Luxembourgu 25. lipnja 2005. (dalje u tekstu: „Sporazum kojim se zamjenjuje Sporazum AKP-EZ-a”),
   uzimajući u obzir prijedlog Komisije,
   budući da:

               (1)

               U skladu s člankom 95. stavkom 3. Sporazuma AKP-EZ-a, Vijeće Ministara AKP-EZ-a usvojilo je 25. lipnja 2005. Odluku br. 5/2005 (1) o prijelaznim mjerama koje se primjenjuju od dana potpisivanja do dana stupanja na snagu izmijenjenog Sporazuma o partnerstvu AKP-EZ-a.

               (2)

               Usvajanje tih prijelaznih mjera podrazumijeva ranu primjenu većine odredaba Sporazuma kojim se zamjenjuje Sporazum o partnerstvu AKP-EZ-a, s iznimkom zahtijevanih izmjena višegodišnjeg financijskog okvira i odredaba o borbi protiv terorizma i suradnje u sprječavanju širenja oružja za masovno uništenje, a koje su uvjetovane donošenjem odluke Vijeća o raspoloživosti financijskih sredstava.

               (3)

               Predstavnici vlada država članica, koji su se sastali u Vijeću, sporazumjeli su se o Unutarnjem sporazumu kojim se zamjenjuje Unutarnji sporazum od 18. rujna 2000. o potrebnim mjerama i postupcima provedbe Sporazuma o partnerstvu AKP-EZ-a (dalje u tekstu: „Sporazum kojim se zamjenjuje Unutarnji sporazum”). Sporazum kojim se zamjenjuje Unutarnji sporazum ne može stupiti na snagu sve dok ga ne usvoje sve države članice u skladu sa svojim vlastitim ustavnim odredbama.

               (4)

               U skladu s člankom 2. Odluke br. 5/2005 Vijeća ministara AKP-EZ-a, od država članica i Zajednice se zahtjeva poduzimanje odgovarajućih mjere za provedbu te Odluke, svaka djelujući u svoje ime.

               (5)

               Stoga, kako bi se utvrdili postupci za države članice za razdoblje rane primjene Sporazuma kojim se zamjenjuje Sporazum AKP-EZ-a, trebalo bi osigurati privremenu primjenu Sporazuma kojim se zamjenjuje Unutarnji sporazum,

         ODLUČILI SU:
   Članak 1.
   Odredbe Unutarnjeg sporazuma između predstavnika vlada država članica, koji su se sastali u Vijeću, kojim se zamjenjuje Unutarnji sporazum od 18. rujna 2000. o potrebnim mjerama i postupcima za provedbu Sporazuma o partnerstvu AKP-EZ-a (dalje u tekstu: „Sporazum kojim se zamjenjuje Unutarnji sporazum”), privremeno se primjenjuje od 25. lipnja 2005.
   Tekst Sporazuma kojim se zamjenjuje Unutarnji sporazum priložen je ovoj Odluci.
   Članak 2.
   Ova Odluka stupa na snagu u isto vrijeme kada i prijelazne mjere za ranu primjenu Sporazuma kojim se zamjenjuje Sporazum AKP-EZ-a.
   Odluka ostaje na snazi do stupanja na snagu Sporazuma kojim se zamjenjuje Unutarnji sporazum.
   Članak 3.
   Ova se Odluka objavljuje u Službenom listu Europske unije.

      Sastavljeno u Luxembourgu 10. travnja 2006.

            U ime vlada država članica

            Predsjednica

         U. PLASSNIK

      (1)  SL L 287, 28.10.2005., str. 1.


title: Odluka Vijeća (ZVSP) 2016/2112 od 1. prosinca 2016. o izmjeni Odluke 2014/401/ZVSP o Satelitskom centru Europske unije

text:
               2.12.2016

               HR

               Službeni list Europske unije

               L 327/78

         ODLUKA VIJEĆA (ZVSP) 2016/2112
   od 1. prosinca 2016.
   o izmjeni Odluke 2014/401/ZVSP o Satelitskom centru Europske unije
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 28. i članak 31. stavak 1.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 26. lipnja 2014. donijelo Odluku 2014/401/ZVSP (1) o Satelitskom centru Europske unije i stavljanju izvan snage Zajedničke akcije 2001/555/ZVSP o osnivanju Satelitskog centra Europske unije.

               (2)

               Uprava Satelitskog centra Europske unije („SATCEN”) trebala bi imati mogućnost pozivanja stručnjaka iz relevantnih država, međunarodnih organizacija, tijela i subjekata na neke od svojih sastanaka kako bi pružili informacije o određenim temama.

               (3)

               SATCEN bi trebao biti odgovoran za provedbu međunarodnih sporazuma koje je Unija sklopila u području Zajedničke vanjske i sigurnosne politike u pogledu aktivnosti SATCEN-a.

               (4)

               Odluku Vijeća 2014/401/ZVSP trebalo bi u skladu s time izmijeniti,

         DONIJELO JE OVU ODLUKU:
   Članak 1.
   Odluka 2014/401/ZVSP mijenja se kako slijedi:

               1.

               Članak 6. stavak 4. zamjenjuje se sljedećim:
               „4.   Direktor SATCEN-a ili predstavnik direktora u pravilu mora prisustvovati sastancima Uprave. Predsjednik Vojnog odbora Europske unije, glavni direktor vojnog osoblja Europske unije i zapovjednik civilnih operacija Europske unije isto tako mogu prisustvovati sastancima Uprave. Predstavnici relevantnih institucija, agencija, tijela i subjekata Unije te predstavnici trećih država, međunarodnih organizacija i subjekata također mogu na poziv Uprave prisustvovati sastancima Uprave radi pružanja informacija povezanih s određenim točkama dnevnog reda.”

               2.

               U članku 20. sljedeći stavak umeće se nakon stavka 2.:
               „2.a   SATCEN je odgovoran, nakon odobrenja Uprave, za provedbu međunarodnih sporazuma koje je Unija sklopila u području zajedničke vanjske i sigurnosne politike u onoj mjeri u kojoj se one tiču aktivnosti SATCEN-a.”

         Članak 2.
   Ova Odluka stupa na snagu na dan donošenja.

      Sastavljeno u Bruxellesu 1. prosinca 2016.

            Za Vijeće

            Predsjednik

         A. ÉRSEK

      (1)  Odluka Vijeća 2014/401/ZVSP od 26. lipnja 2014.o Satelitskom centru Europske unije i stavljanju izvan snage Zajedničke akcije 2001/555/ZVSP o osnivanju Satelitskog centra Europske unije (SL L 188, 27.6.2014., str. 73.).


title: 2009/855/EZ: Odluka Vijeća od 20. listopada 2009. o potpisivanju i sklapanju Sporazuma u obliku razmjene pisama između Europske zajednice i Države Izraela o uzajamnim liberalizacijskim mjerama vezanim za poljoprivredne proizvode, prerađene poljoprivredne proizvode te ribu i proizvode ribarstva, zamjeni protokola br. 1 i 2 i njihovih priloga i izmjenama Euro-mediteranskog sporazuma o pridruživanju između Europskih zajednica i njihovih država članica, s jedne strane, i Države Izraela, s druge strane

text:
               11/Sv. 044

               HR

               Službeni list Europske unije

               266

         32009D0855

               L 313/81

               SLUŽBENI LIST EUROPSKE UNIJE

               20.10.2009.

      ODLUKA VIJEĆA

   od 20. listopada 2009.
   o potpisivanju i sklapanju Sporazuma u obliku razmjene pisama između Europske zajednice i Države Izraela o uzajamnim liberalizacijskim mjerama vezanim za poljoprivredne proizvode, prerađene poljoprivredne proizvode te ribu i proizvode ribarstva, zamjeni protokola br. 1 i 2 i njihovih priloga i izmjenama Euro-mediteranskog sporazuma o pridruživanju između Europskih zajednica i njihovih država članica, s jedne strane, i Države Izraela, s druge strane
   (2009/855/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno članak 133. zajedno s člankom 300. stavkom 2. prvim podstavkom prvom rečenicom.,
   uzimajući u obzir prijedlog Komisije,
   budući da:

               (1)

               Člancima 14. i 15. Euro-mediteranskog sporazuma o pridruživanju između Europskih zajednica i njihovih država članica, s jedne strane, i Države Izrael, s druge strane (1) (dalje u tekstu: Sporazum o pridruživanju) koji je na snazi od 1. lipnja 2000., predviđeno je da Zajednica i Izrael postupno liberaliziraju uzajamnu trgovinu poljoprivrednim proizvodima i proizvodima ribarstva. Člankom 9. stavkom 4. Sporazuma o pridruživanju predviđa se mogućnost daljnjih carinskih koncesija za prerađene poljoprivredne proizvode navedene u prilozima od II. do VI. tom Sporazumu.

               (2)

               Vijeće za pridruživanje EZ-Izrael je 11. travnja 2005. usvojilo Akcijski plan europske politike susjedskih odnosa koji uključuje posebnu odredbu o daljnjoj liberalizaciji trgovine poljoprivrednim proizvodima, prerađenim poljoprivrednim proizvodima te ribom i proizvodima ribarstva.

               (3)

               Vijeće je 14. studenoga 2005. Komisiju ovlastilo da u okviru Sporazuma o pridruživanju pregovara o većoj liberalizaciji međusobne trgovine poljoprivrednim proizvodima, prerađenim poljoprivrednim proizvodima te ribom i proizvodima ribarstva.

               (4)

               Komisija je 18. srpnja 2008. u ime Zajednice zaključila pregovore o Sporazumu u obliku razmjene pisama o izmjenama Sporazuma o pridruživanju.

               (5)

               Mjere potrebne za provedbu ove Odluke trebalo bi donijeti u skladu s Odlukom Vijeća 1999/468/EZ od 28. lipnja 1999. o utvrđivanju postupaka za provedbu provedbenih ovlasti dodijeljenih Komisiji (2).

               (6)

               Sporazum u obliku razmjene pisama trebalo bi odobriti,

         ODLUČILO JE:
   Članak 1.
   Odobrava se u ime Zajednice Sporazum u obliku razmjene pisama između Europske zajednice i Države Izraela o uzajamnim liberalizacijskim mjerama vezanim za poljoprivredne proizvode, prerađene poljoprivredne proizvode te ribu i proizvode ribarstva, kojim se mijenja Sporazum o pridruživanju te se posebno zamjenjuju protokoli br. 1 i 2 uz taj Sporazum kao i njihovi prilozi.
   Tekst Sporazuma u obliku razmjene pisama priložen je ovoj Odluci.
   Članak 2.
   1.   Komisija usvaja potrebne provedbene mjere za protokole br. 1 i 2 u skladu s Odlukom 1999/468/EZ.
   2.   U obavljanju te zadaće Komisiji pomaže Upravni odbor za zajedničku organizaciju poljoprivrednih tržišta osnovan člankom 195. Uredbe Vijeća (EZ) br. 1234/2007 od 22. listopada 2007. o uspostavljanju zajedničkog uređenja tržišta poljoprivrednih proizvoda i o posebnim odredbama za određene poljoprivredne proizvode (Jedinstvena uredba o ZUT-u) (3), Upravni odbor za proizvode ribarstva osnovan člankom 38. Uredbe Vijeća br. 104/2000 od 17. prosinca 1999. o zajedničkom uređenju tržišta proizvodima ribarstva i akvakulture (4) ili Upravni odbor za horizontalna pitanja koja se tiču trgovine prerađenim poljoprivrednim proizvodima koji nisu navedeni u Prilogu 1. Ugovoru, osnovan člankom 16. Uredbe Vijeća (EZ) br. 3448/93 od 6. prosinca 1993. o uspostavljanju trgovinskog režima koji se primjenjuje na određene robe koje nastaju preradom poljoprivrednih proizvoda (5) ili, ako je primjereno, odbora osnovanih u skladu s odgovarajućim odredbama drugih uredaba o zajedničkom uređenju tržišta ili Odbor za Carinski zakonik osnovan člankom 248.a Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (6).
   Članak 3.
   Kad je potrebno da Zajednica poduzme neku zaštitnu mjeru u vezi s poljoprivrednim proizvodima te robom i proizvodima ribarstva kako je predviđeno Sporazumom o pridruživanju, ta mjera donosi se u skladu s postupkom predviđenim u članku 159. stavku 2. Uredbe Vijeća (EZ) br. 1234/2007 ili u članku 30. Uredbe Vijeća (EZ) br. 104/2000. Ako se radi o prerađenim poljoprivrednim proizvodima te se mjere, pod uvjetom da su ispunjeni uvjeti utvrđeni relevantnim odredbama Sporazuma o pridruživanju, donose u skladu s relevantnim odredbama Uredbe (EEZ) br. 2783/75 Vijeća od 29. listopada 1975. o posebnim mjerama za ovalbumin i laktalbumin (7), Uredbe Vijeća br. 3448/93 i Uredbe Vijeća (EZ) br. 1667/2006 od 7. studenoga 2006. o glukozi i laktozi (8).
   Članak 4.
   Ovlašćuje se predsjednik Vijeća da odredi osobu(-e) ovlaštenu(-e) da potpiše(-u) Sporazum, kako bi on obvezivao Zajednicu.
   Članak 5.
   Ova Odluka objavljuje se u Službenom listu Europske unije.

      Sastavljeno u Luxembourgu 20. listopada 2009.

            Za Vijeće

            Predsjednik

         A. BORG

      (1)  SL L 147, 21.6.2000., str. 3.

      (2)  SL L 184, 17.7.1999., str. 23.

      (3)  SL L 299, 16.11.2007., str. 1.

      (4)  SL L 17, 21.1.2000., str. 22.

      (5)  SL L 318, 20.12.1993., str. 18.

      (6)  SL L 302, 19.10.1992., str. 1.

      (7)  SL L 282, 1.11.1975., str. 104.

      (8)  SLL 312, 11.11.2006., str. 1.


title: 2008/274/EZ: Odluka Vijeća od 17. ožujka 2008. o sklapanju Sporazuma između Europske zajednice i Kraljevine Maroka o određenim aspektima usluga u zračnom prometu

text:
               11/Sv. 032

               HR

               Službeni list Europske unije

               95

         32008D0274

               L 087/9

               SLUŽBENI LIST EUROPSKE UNIJE

               17.03.2008.

      ODLUKA VIJEĆA

   od 17. ožujka 2008.
   o sklapanju Sporazuma između Europske zajednice i Kraljevine Maroka o određenim aspektima usluga u zračnom prometu
   (2008/274/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno članak 80. stavak 2., zajedno s člankom 300. stavkom 2. prvom rečenicom prvog podstavka i člankom 300. stavkom 3. prvim podstavkom,
   uzimajući u obzir prijedlog Komisije,
   uzimajući u obzir Mišljenje Europskog parlamenta (1),
   budući da:

               (1)

               Vijeće je 5. lipnja 2003. ovlastilo Komisiju da s trećim zemljama započne pregovore o zamjeni određenih odredaba postojećih bilateralnih sporazuma, Sporazumom Zajednice.

               (2)

               Komisija je u ime Zajednice u pregovorima s Kraljevinom Marokom dogovorila Sporazum o određenim aspektima usluga u zračnom prometu (Sporazum) u skladu s mehanizmima i direktivama u Prilogu Odluci Vijeća kojom se Komisija ovlašćuje započeti pregovore s trećim zemljama, o zamjeni određenih odredaba postojećih bilateralnih sporazuma, sporazumom Zajednice.

               (3)

               Sporazum je potpisan u ime Zajednice, pod uvjetom njegova mogućeg kasnijeg sklapanja u skladu s Odlukom Vijeća 2006/953/EZ (2).

               (4)

               Sporazum bi trebalo odobriti,

         ODLUČILO JE:
   Članak 1.
   Odobrava se u ime Zajednice Sporazum između Europske zajednice i Kraljevine Maroka o određenim aspektima usluga u zračnom prometu.
   Članak 2.
   Predsjednik Vijeća ovlašten je imenovati osobu opunomoćenu za davanje obavijesti iz članka 8. stavka 1. Sporazuma.

      Sastavljeno u Bruxellesu 17. ožujka 2008.

            Za Vijeće

            Predsjednik

         I. JARC

      (1)  Mišljenje od 16.5.2006. (Još nije objavljeno u Službenom listu.).

      (2)  SL L 386, 29.12.2006., str. 17.


title: Odluka Vijeća 2014/480/ZVSP od 21 srpnja 2014. o izmjeni Odluke 2010/413/ZVSP o mjerama ograničavanja protiv Irana

text:
               21.7.2014

               HR

               Službeni list Europske unije

               L 215/4

         ODLUKA VIJEĆA 2014/480/ZVSP
   od 21 srpnja 2014.
   o izmjeni Odluke 2010/413/ZVSP o mjerama ograničavanja protiv Irana
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 29.,
   budući da:

               (1)

               Vijeće je 26. srpnja 2010. donijelo Odluku 2010/413/ZVSP (1) o mjerama ograničavanja protiv Irana.

               (2)

               Kina, Francuska, Njemačka, Ruska Federacija, Ujedinjena Kraljevina i Sjedinjene Američke Države su 24. studenoga 2013., uz potporu Visokog predstavnika Europske unije za vanjsku i sigurnosnu politiku, postigle dogovor s Iranom o Zajedničkom akcijskom planu kojim se utvrđuje pristup postizanju dugoročnog sveobuhvatnog rješenja iranskog nuklearnog pitanja. Dogovoreno je da će proces koji vodi do tog sveobuhvatnog rješenja uključivati, kao prvi korak, početne zajednički usuglašene mjere koje će poduzeti obje strane u trajanju od šest mjeseci, uz mogućnost produljenja putem uzajamne suglasnosti.

               (3)

               Kao dio tog prvog koraka, Iran bi poduzeo niz dobrovoljnih mjera, kako je navedeno u Zajedničkom akcijskom planu. Zauzvrat bi se poduzeo niz dobrovoljnih mjera koje bi na strani Unije uključivale suspenziju mjera ograničavanja u vezi sa zabranom pružanja usluga osiguranja i reosiguranja te prijevoza iranske sirove nafte, zabranom uvoza, kupnje ili prijevoza iranskih petrokemijskih proizvoda i pružanja s tim povezanih usluga te zabranom trgovine zlatom i plemenitim metalima s Vladom Irana, iranskim tijelima javne vlasti i Središnjom bankom Irana te s osobama i subjektima koji djeluju u njihovo ime. Suspenzija tih mjera ograničavanja trebala bi trajati šest mjeseci, u kojem bi se razdoblju trebali izvršiti relevantni ugovori.

               (4)

               Nadalje, Zajedničkim akcijskim planom također je predviđeno deseterostruko povećanje pragova za davanje odobrenja u odnosu na prijenose sredstava u Iran i iz Irana.

               (5)

               Vijeće je 20. siječnja 2014. donijelo Odluku 2014/21/ZVSP (2) o izmjeni Odluke 2010/413/ZVSP radi provedbe odredaba o Unijinim mjerama ograničavanja sadržanima u Zajedničkom akcijskom planu.

               (6)

               Kina, Francuska, Njemačka, Ruska Federacija, Ujedinjena Kraljevina i Sjedinjene Američke Države su 19. srpnja 2014., uz potporu Visokog predstavnika Unije za vanjsku i sigurnosnu politiku, postigle dogovor s Iranom o produljenju provedbe mjera Zajedničkog akcijskog plana do 24. studenoga 2014.

               (7)

               Stoga bi suspenziju Unijinih mjera ograničavanja utvrđenih u Zajedničkom akcijskom planu trebalo produljiti do 24. studenoga 2014. Relevantni ugovori trebali bi biti izvršeni do tog datuma.

               (8)

               Odluku 2010/413/ZVSP bi stoga trebalo na odgovarajući način izmijeniti,

         DONIJELO JE OVU ODLUKU:
   Članak 1.
   Članak 26.a Odluke 2010/413/ZVSP zamjenjuje se sljedećim:

      „Članak 26.a
      1.   Zabrana navedena u članku 3.a stavku 1. suspendira se do 24. studenoga 2014. u onoj mjeri u kojoj se odnosi na prijevoz iranske sirove nafte.
      2.   Zabrana navedena u članku 3.a stavku 2. suspendira se do 24. studenoga 2014. u onoj mjeri u kojoj se odnosi na pružanje usluga osiguranja i reosiguranja u vezi s uvozom, kupovinom ili prijevozom iranske sirove nafte.
      3.   Zabrana navedena u članku 3.b suspendira se do 24. studenoga 2014.
      4.   Zabrana navedena u članku 4.c suspendira se do 24. studenoga 2014. u onoj mjeri u kojoj se odnosi na zlato i plemenite metale.
      5.   Članak 10. stavak 3. točke (a), (b) i (c) zamjenjuju se sljedećim točkama do 24 studenoga 2014.:

                  ‚(a)

                  prijenosi na temelju transakcija povezanih s hranom, zdravstvenom skrbi, medicinskom opremom ili prijenosi u poljoprivredne ili humanitarne svrhe ispod 1 000 000 EUR, kao i prijenosi povezani s osobnim doznakama ispod 400 000 EUR, izvršavaju se bez prethodnog odobrenja. O prijenosu se obavješćuje nadležno tijelo dotične države članice ako on prelazi iznos od 10 000 EUR;

                  (b)

                  za prijenose na temelju transakcija povezanih s hranom, zdravstvenom skrbi, medicinskom opremom ili za prijenose u poljoprivredne ili humanitarne svrhe iznad 1 000 000 EUR, kao i za prijenose povezane s osobnim doznakama iznad 400 000 EUR, potrebno je prethodno odobrenje nadležnog tijela predmetne države članice. Predmetna država članica obavješćuje ostale države članice o svakom dodijeljenom odobrenju;

                  (c)

                  za svaki drugi prijenos iznad 100 000 EUR potrebno je prethodno odobrenje nadležnog tijela predmetne države članice. Predmetna država članica obavješćuje ostale države članice o svakom dodijeljenom odobrenju.’

            6.   Članak 10. stavak 4. točke (b) i (c) zamjenjuju se sljedećim točkama do 24.studenoga 2014.:

                  ‚(b)

                  svaki drugi prijenos ispod 400 000 EUR izvršava se bez prethodnoga odobrenja. O prijenosu se obavješćuje nadležno tijelo predmetne države članice ako on prelazi iznos od 10 000 EUR;

                  (c)

                  za svaki drugi prijenos iznad 400 000 EUR potrebno je prethodno odobrenje nadležnog tijela predmetne države članice. Smatra se da je odobrenje dodijeljeno u roku od četiri tjedna, osim ako nadležno tijelo predmetne države članice u tom roku uloži prigovor. Predmetna država članica obavješćuje ostale države članice o svakom odbijenom odobrenju.’

            7.   Zabrane navedene u članku 18.b suspendiraju se do 24. studenoga 2014.
      8.   Zabrane navedene u članku 20., stavku 1. točkama (b) i (c) te one navedene u članku 20. stavku 2. u vezi s Ministarstvom nafte, navedenim u Prilogu II., suspendiraju se do 24. studenoga 2014., u onoj mjeri u kojoj je to potrebno za izvršenje, do 24. studenoga 2014., ugovora u uvozu ili kupnji iranskih petrokemijskih proizvoda.”

   Članak 2.
   Ova Odluka stupa na snagu na dan objave u Službenom listu Europske unije.

      Sastavljeno u Bruxellesu 21. srpnja 2014.

            Za Vijeće

            Predsjednik

         S. GOZI

      (1)  SL L 195, 27.7.2010., str. 39.

      (2)  Odluka Vijeća 2014/21/ZVSP od 20. siječnja 2014. o izmjeni Odluke Vijeća 2010/413/ZVSP o mjerama ograničavanja protiv Irana (SL L 15, 20.1.2014., str. 22.).


title: 2013/544/EU, Euratom: Odluka Europskog parlamenta od 17. travnja 2013. o zaključenju poslovnih knjiga općeg proračuna Europske unije za financijsku godinu 2011., dio III. – Komisija

text:
               16.11.2013

               HR

               Službeni list Europske unije

               L 308/10

         ODLUKA EUROPSKOG PARLAMENTA
   od 17. travnja 2013.
   o zaključenju poslovnih knjiga općeg proračuna Europske unije za financijsku godinu 2011., dio III. – Komisija
   (2013/544/EU, Euratom)
   Ovaj će dokument biti objavljen u Posebnom izdanju Službenog lista Europske unije na hrvatskom jeziku ako zadovolji potrebne uvjete.


title: Odluka Vijeća (EU) 2017/1191 od 16. lipnja 2017. o stavljanju izvan snage Odluke 2014/56/EU o postojanju prekomjernog deficita u Hrvatskoj

text:
               5.7.2017

               HR

               Službeni list Europske unije

               L 172/8

         ODLUKA VIJEĆA (EU) 2017/1191
   od 16. lipnja 2017.
   o stavljanju izvan snage Odluke 2014/56/EU o postojanju prekomjernog deficita u Hrvatskoj
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 126. stavak 12.,
   uzimajući u obzir preporuku Europske komisije,
   budući da:

               (1)

               Vijeće je 28. siječnja 2014. na temelju preporuke Komisije Odlukom 2014/56/EU (1), u skladu s člankom 126. stavkom 6. Ugovora, odlučilo da u Hrvatskoj postoji prekomjerni deficit. Vijeće je utvrdilo da deficit opće države predviđen za 2014. iznosi 5,5 % BDP-a, što je iznad referentne vrijednosti od 3 % BDP-a utvrđene Ugovorom. Predviđalo se da će bruto dug opće države u 2014. dosegnuti 62 % BDP-a, što je iznad referentne vrijednosti od 60 % BDP-a utvrđene Ugovorom.

               (2)

               U skladu s člankom 126. stavkom 7. Ugovora i člankom 3. stavkom 4. Uredbe Vijeća (EZ) br. 1467/97 (2), Vijeće je 28. siječnja 2014., na temelju preporuke Komisije, uputilo preporuku Hrvatskoj s ciljem okončavanja stanja prekomjernog deficita najkasnije do kraja 2016.

               (3)

               Komisija je 2. srpnja 2014. zaključila da je Hrvatska poduzela djelotvorne radnje u skladu s Preporukom Vijeća od 28. siječnja 2014. na temelju članka 126. stavka 7. Ugovora.

               (4)

               U skladu s člankom 4. Protokola o postupku u slučaju prekomjernog deficita priloženog Ugovorima, Komisija osigurava statističke podatke za provedbu postupka. U okviru primjene tog protokola, države članice dvaput godišnje, odnosno prije 1. travnja i prije 1. listopada, dostavljaju statističke podatke o državnom deficitu i dugu te drugim povezanim varijablama u skladu s člankom 3. Uredbe Vijeća (EZ) br. 479/2009 (3).

               (5)

               Vijeće mora donijeti odluku o stavljanju izvan snage odluke o postojanju prekomjernog deficita na temelju dostavljenih statističkih podataka. Nadalje, odluku o postojanju prekomjernog deficita trebalo bi staviti izvan snage samo ako prognoze Komisije pokažu da deficit neće premašiti referentnu vrijednost od 3 % BDP-a utvrđenu Ugovorom tijekom razdoblja obuhvaćenog prognozom i ako će se udjel duga ubuduće kretati prema referentnoj vrijednosti za smanjenje duga (4).

               (6)

               Na temelju podataka koje je dostavila Komisija (Eurostat) u skladu s člankom 14. Uredbe (EZ) br. 479/2009, slijedom obavijesti Hrvatske iz travnja 2016. te na temelju Programa konvergencije za razdoblje 2017.–2020. i proljetne prognoze Komisije za 2017., opravdano je donijeti sljedeće zaključke:

                           —

                           Deficit opće države dosegnuo je 0,8 % BDP-a u 2016. u odnosu na 3,4 % koliko je iznosio 2015. To je poboljšanje uglavnom bilo potaknuto i. povećanjem prihoda zahvaljujući snažnom rastu BDP-a te ii. ograničenjenjem rashoda. Stoga se u roku koji je odredilo Vijeće deficit smanjio ispod razine referentne vrijednosti od 3 % BDP-a utvrđene Ugovorom.

                           —

                           U Programu konvergencije za razdoblje 2017.–2020., koji je hrvatska vlada podnijela 27. travnja 2017., predviđa se da će se deficit opće države u 2017. povećati na 1,3 % BDP-a te u 2018. smanjiti na 0,8 % BDP-a. U proljetnoj prognozi Komisije za 2017. predviđa se deficit od 1,1 % BDP-a u 2017. i 0,9 % BDP-a u 2018. Stoga se očekuje da će tijekom razdoblja obuhvaćenog prognozom deficit i dalje biti manji od referentne vrijednosti od 3 % BDP-a utvrđene Ugovorom.

                           —

                           Strukturni saldo, to jest saldo opće države prilagođen gospodarskom ciklusu i bez jednokratnih i drugih privremenih mjera, poboljšao se za 3,0 % BDP-a u razdoblju 2014.–2016.

                           —

                           Udjel bruto državnog duga u BDP-u dosegnuo je vrhunac od 86,7 % u 2015. i smanjio se na 84,2 % u 2016. zbog jačanja BDP-a i prilagodbi stanja i tokova koje utječu na smanjenje duga. U proljetnoj prognozi Komisije za 2017. predviđa se da će se u 2018. udjel duga dodatno smanjiti na 79,4 % zahvaljujući snažnom rastu nominalnog BDP-a. Iz toga proizlazi da će se udjel duga zabilježen 2016. ubuduće kretati prema referentnoj vrijednosti za smanjenje duga.

               (7)

               U skladu s člankom 126. stavkom 12. Ugovora, odluku Vijeća o postojanju prekomjernog deficita treba staviti izvan snage ako je u dotičnoj državi članici, prema stavu Vijeća, prekomjerni deficit ispravljen.

               (8)

               Vijeće smatra da je prekomjerni deficit u Hrvatskoj ispravljen i Odluku 2014/56/EU trebalo bi stoga staviti izvan snage.

               (9)

               Na Hrvatsku se od 2017., to jest godine koja slijedi nakon ispravljanja prekomjernog deficita, primjenjuje preventivni dio Pakta o stabilnosti i rastu. Nakon što je već u 2016. ostvarila svoj srednjoročni proračunski cilj, Hrvatska bi trebala izbjeći odstupanja od tog cilja i ispuniti kriterij duga u skladu s člankom 2. stavkom 1.a Uredbe (EZ) br. 1467/97,

         DONIJELO JE OVU ODLUKU:
   Članak 1.
   Iz sveobuhvatne procjene proizlazi da je stanje prekomjernog deficita u Hrvatskoj ispravljeno.
   Članak 2.
   Odluka 2014/56/EU stavlja se izvan snage.
   Članak 3.
   Ova je Odluka upućena Republici Hrvatskoj.

      Sastavljeno u Luxembourgu 16. lipnja 2017.

            Za Vijeće

            Predsjednik

         E. SCICLUNA

      (1)  Odluka Vijeća 2014/56/EU od 28. siječnja 2014. o postojanju prekomjernog deficita u Hrvatskoj (SL L 36, 6.2.2014., str. 13.).

      (2)  Uredba Vijeća (EZ) br. 1467/97 od 7. srpnja 1997. o ubrzanju i pojašnjenju provedbe postupka u slučaju prekomjernog deficita (SL L 209, 2.8.1997., str. 6.).

      (3)  Uredba Vijeća (EZ) br. 479/2009 od 25. svibnja 2009. o primjeni Protokola o postupku u slučaju prekomjernog deficita priloženog Ugovoru o osnivanju Europske zajednice (SL L 145, 10.6.2009., str. 1.).

      (4)  U skladu sa Specifikacijama za provedbu Pakta o stabilnosti i rastu i smjernicama u pogledu oblika i sadržaja programa stabilnosti i konvergencije, dostupnima na: http://ec.europa.eu/economy_finance/economic_governance/sgp/pdf/coc/code_of_conduct_en.pdf